Pauls Bankovskis

Pauls Bankovskis (dzimis  Cēsīs, miris ) bija latviešu rakstnieks un žurnālists.

Biogrāfija 
Pauls Bankovskis dzimis 1973. gadā Cēsīs, līdz četru gadu vecumam dzīvojis Līgatnē, pēcāk Siguldā; mācījies Siguldas astoņgadīgajā (vēlāk deviņgadīgajā skolā). Pēc tās beigšanas mācījies Rīgas Lietišķās mākslas vidusskolā (RLMV) mākslinieciskās stikla apstrādes nodaļā. Pēc RLMV beigšanas studējis Latvijas Universitātes Vēstures un filozofijas fakultātes Filozofijas nodaļā.

Studiju laikā kā ārštata autors sācis strādāt laikrakstos "Literatūra un Māksla" un "Labrīt", vēlāk arī žurnālā "Rīgas Laiks". 1996. gadā sācis strādāt laikrakstā "Diena" — bijis žurnālists, vēlāk pielikuma "Izklaide", rubrikas "Grāmatas" redaktors, kopš 2001. gada — laikraksta "Diena" interneta versijas Diena.lv redaktors.

Kopš 2006. gada grāmatu apgāda "Liepnieks un Rītups" direktors un žurnāla "Rīgas Laiks" līdzstrādnieks. Strādājis žurnāla "Ir" redakcijā, regulāras publikācijas portālā "Satori".

Pirmās literārās publikācijas 1993. gadā.

Divreiz godalgots žurnāla "Karogs" un Raimonda Gerkena romānu konkursā (1996. gadā par romānu "Laiku grāmata", 2002. gadā par romānu "Misters Latvija"). Par grāmatu "Mazgalvīši spēlē mājās" 2008. gadā saņēmis Jāņa Baltvilka balvu.

2009. gadā par filmas "Klucis — nepareizais latvietis" scenāriju saņēmis balvu Lielais Kristaps kā labākais scenārists. Bijis Iļjam Ripsam veltītās dokumentālās filmas "Degošais" (2016) scenārija autors.

Par stāstu "Pērlīte" saņēmis 2014. gada Prozas lasījumu galveno godalgu.

Latvijas Literatūras gada balvai bijušas nominētas P. Bankovska grāmatas "18" un "Trakie veči" (prozas kategorijā) un stāstu krājums "Kur pazuda saimnieks?" (bērnu literatūras kategorijā).

Miris 2020. gada 12. jūlijā Rīgā.

Bibliogrāfija

Romāni 
 Pasaules vēsture. Rīga: Dienas Grāmata, 2020
 18. Rīga: Dienas Grāmata, 2014
 Drēbes jeb Ādama tērps. Rīga: Jānis Roze, 2006
 Ofšors. Rīga: Valters un Rapa, 2006
 Eiroremonts. Rīga: Valters un Rapa, 2005
 Sekreti. Rīga: Valters un Rapa, 2002
 Čeka, bumba & rokenrols. Rīga: Valters un Rapa, 2002
 Misters Latvija. Rīga: Karogs, 2002
 Padomju Latvijas sieviete. Rīga: Enigma, 2000
 Plāns ledus. Rīga: Jumava, 1999
 Laiku grāmata. Rīga: Karogs, 1997

Stāstu krājumi 
 Trakie veči. Rīga: Dienas Grāmata, 2016
 Es neko neatceros. Par lietu dabu. Rīga: Dienas Grāmata, 2013
 Zvēru zvaigznājs. Rīga: Dienas Grāmata, 2012
 Skola, Rīga: Valters un Rapa, 2006
 Labais vienmēr uzvar. Rīga: Atēna, 2002
 Svētā Bokasīna koks. Rīga: Preses nams, 1996

Dokumentālā proza 
 Viens ar Kantu. Otto Rolava dzīve. Rīga: Dienas grāmata, 2012

Bērnu literatūra 
 Kur pazuda saimnieks?: stāsti par mūsu vēsturi. Rīga: Liels un mazs, 2017.
 Zvēri man! Rīga: Atvērt šeit!, 2010
 Mazgalvīši spēlē mājās. Rīga: Liels un mazs, 2007

Grāmatas citās valodās 
 18 [angļu val.]. Trans. Ieva Lešinska. Glasgow: Vagabond Voices, 2017.
 Čeka, bomba, rokenrol [čehu val.]. Tulk. Mihals Škrabals. Praha: Argo, 2008.
 Schule: Unterstufe — Kurzgeschichten [vācu val.]. Tulk. Matiass Knolls. Stuttgart: Merz & Solitude, 2008.
 Kyttiä, paukkuja ja rokkenrollia [somu val.]. Tulk. Linda Prauliņa. Helsinki: Like, 2005.

Par autoru 
 Ieva Dubiņa. Pauls Bankovskis. Latviešu rakstnieku portreti. Rīga: Zinātne, 2004.
 Guntis Berelis. “Nezinu, vai vispār ir brīdis, kad nerakstu.” Par Paulu Bankovski Punctum, 2021, 18. febr.

Atsauces

Ārējās saites 
 Paula Bankovska publikācijas portālā Satori.lv
 Biogrāfija Latvijas Literatūras centra mājas lapā
 "Mazo vietu prieks", Rīgas Laiks, 2005. gada novembris
 "Sociālisms bez socreālisma". Recenzija par romānu "Čeka, bumba & rokenrols". Jaunā Gaita, 2004. gada decembris
 Stāsts "Motociklu vasara" 
 Stāsts "Nevainīgās jaunavas" Angļu val.
 Stāsts "Rudens kross"
 Pauls Bankovskis filmas.lv
 

Latviešu valodā rakstošie
Latviešu rakstnieki
20. gadsimta rakstnieki
21. gadsimta rakstnieki
Cēsīs dzimušie
Latvijas Universitātes absolventi